Jeg skammer mig over at fortælle, hvad han sagde.
Han er en idiot. Det betyder ikke noget.
Han sagde: "Rend mig i røven."
Og: "Sut pik, din store idiot."
Og at jeg er destruktiv.
Burde han ikke komme til min fødselsdag? Hver er der med ham?
Lad ham komme til dig.
Guta, jeg så ham kun i dag efter to en halv måned, fordi jeg insisterede.
Han ville aldrig ringe af sig selv. Han smed mig ud af sin bil.
- "Skrub ud," sagde han. - Nej.
Jeg har et blåt mærke.
Og nu er han på vej til Tulcea for at besøge hende.
Hvornår han kommer hjem?
Lad ham være. Du irriterer ham, og det går også dig selv på.
Hvad siger Relu?
Hvad skulle han sige? Jeg er holdt op med at fortælle ham om det.
Han har været sammen med det bæst i tre år.
Hun kan få ham til alt. "Hent mig, kør mig derhen, køb det til mig."
Hun har ham i halen som en lille mus.
Sådan er livet, søde Cornelia.
Jeg sagde, at du skulle få to børn. Så havde du kunnet vælge.
Hun er doven. Her i sommer, da vi var ude ved vandet...
Stillede hun én tallerken ud i køkkenet?
Hendes egen altså, ikke vores.
Guta, er det så underligt, at jeg vil kunne komme ind i min søns hjem?
Og hun har ikke givet ham et barn endnu.
Ja? I hvor lang tid?
Du skal ikke tage ham med herhen. Tag hen til dr. Timaru på hospitalet.
Bare sig, at dr. Cerchez har sendt dig.
Jamen så giv ham en erkendtlighed.
Det ved jeg ikke. Hvad du synes.
Okay.
Vil du gerne have, at jeg snakker med ham?
Han sagde, at vores generation burde forsvinde.
Vær tålmodig.
- Tillykke med fødselsdagen. - Tak.
- Tillykke og alt godt fremover. - Relu, du har mødt...
Det er bare chefen og hans venstre nyre.
Hr. Voinescu, minister for offentlige anliggender.
- Parlamentariske anliggender. - Ja.
- Min søster, Olga Cerchez. - Godaften.
- Hendes mand. - Serban. Hyggeligt at møde dig.
- Min kone, Pusa. - Godaften.
Fru Leontina Vaduva, vores store sopran.
Det er dejligt at møde Dem. Min mand.
- Serban. - Prodanel. Jeg beholdt mit pigenavn.
Sid ned.
- Godaften. - Hej.
- Det er Simona. - Hyggeligt at møde dig.
Skål på et langt liv!
Må du leve længe!
Cornelia, tillykke til dig.
Gud skænke dig et godt helbred og mange år endnu.
- Drikker du Campari Orange? - Det er juice.
- Campari, så ryster han på hånden. - Ligesom dr. Ciomu.
Du vrøvler. Hvorfor tror alle, at Ciomu skar den fyrs pik af?
Han forvekslede retroperitoneum med kremaster. Han skar ikke hans pik af.
Er det ikke fejlbehandling?
- Jo, men det var ikke med vilje. - Bland dig udenom.
Jeg blander mig ikke i dine indenrigsanliggender.
Jeg har et bredere ansvarsområde.
- Førstesalen er ubeboelig. - Sludder. Se på arkitekttegningen.
Du får to garager og en kælder med. Få fru Cornelia til at indrette stedet.
Giv kvinden et job. Tillykke.
Hun er dyr, men hun er fleksibel.
Sandt nok.
- Barbu og jeg tog mål til akvariet. - Hvor er junior? Kommer han ikke?
- Der dukkede noget vigtigt op. - Kommer han ikke?
Han ringede og ønskede mig tillykke. Jeg skulle hilse fra ham.
Dans med mig, kære mand. Hr. Voinescu er udmattet.
Javel, frue.
Clara!
Kom og drik en kop kaffe, når du er færdig.
Jeg har lavet en liste over ting, jeg mangler. Jeg har ikke mere Pulitutto.
Det skal jeg nok få fat i.
Bruger du ikke sukker?
- Hvad skylder jeg dig for i fredags? - Hr. Barbu har betalt mig.
Hvordan var der hjemme hos dem? Rodet som sædvanlig?
Lidt.
Du vil da ikke fortælle mig, at kvinden har forandret sig?
De laver hans kontor om til et værelse til hendes lille pige.
Nå. Hvorfor det?
De har stillet en vugge ind og fjernet sofaen.
- Hvor skal han så have kontor? - Det ved jeg ikke.
Hvad skal jeg stille op? Han ligger, som han har redt.
Og dine børn... hvordan har de det?
- Hvordan har pigen det? - Godt. Hun går på universitetet.
Da du støvede Barbus natbord af, hvilken bog lå der så på det?
Jeg gav ham en af Herta Müller. Han har ikke rørt den.
Jeg gav ham en af Pamuk. De har trods alt fået Nobelprisen.
Han har ikke så meget som åbnet dem.
Den sidste gode bog, jeg har læst -
- var "Beautiful Stranger".
Jeg har ryddet op i mit skab.
Jeg har kun haft dem på et par gange. De kostede over 200 euro.
- Ellers tak. Jeg har brede fødder. - Så til din datter. Hun er yngre.
Er du færdig i stuen?
Vent ikke for længe.
Følg efter ham.
- Hvad er der? - Der er et problem med Barbu.
Hvilket problem?
Bare tag det roligt. Han har det fint. Han er ikke kommet til skade.
- Det var en bilulykke. - Hvad mener du med fint?
- Jeg forklarer på vejen til Slobozia. - Hvilken slags ulykke?
Han har kørt et barn over. Han dræbte ham.
Kommer du, Neli?
- Der er ikke noget signal her. - Lad mig være.
Han har ringet til mig. Sådan.
Nu tager han den ikke.
- Relu. - Han opererer.
- Kom. Jeg holder ulovligt. - Hvilket hospital ligger han på?
- Hvem? - Barbu.
Hører du ikke efter? Han har det fint. Drengen er død.
- Barbu er på politistationen. - Var det hans skyld?
Jeg ved det ikke. Efter en ulykke skal man på politistationen. Kom.
Relu, hvor er du?
Hvorfor tager du den ikke, når jeg ringer?
Hvornår kommer du?
Hvad mener du med, at det er meningsløst?
Værsgo. Relu spørger, om han havde drukket.
- Han sagde nej. - Nej. Du ved, at han ikke drikker.
- Kørte han for hurtigt? - Lad mig snakke med ham.
Hej, søde.
Ja.
Det er godt.
Jeg havde tænkt mig at ringe til ham fyren i politihovedkvarteret.
Hvad sagde han?
Nej, han havde ikke drukket. Det skete ikke i byen.
Uden for Bucu. Ved tankstationen.
Da han overhalede en anden bil.
Der var åbenbart tre børn, der løb over motorvejen.
- Han drejede og påkørte en af dem. - Så kørte han for stærkt.
De kom fra en blind vinkel.
- Vi finder ud af det derhenne. - Lad mig få ham igen.
Okay.
Relu, kan du ikke få en til at tage din vagt?
Du må ikke lægge på. Skal jeg ringe til Teodosiu?
Jeg ved det ikke. Fortæl ham, hvordan det ser ud.
- Ja, Relu? - Guta?
Er der en spiritusprøve på laboratoriet?
De tager en alkometerprøve på stedet og en på hospitalet. To gange.
Kørte de ham til Slobozia?
Jeg ringede til dem. Vagtlægen hedder Erdogan.
- Skal vi sige, at vi kommer fra dig? - Nej, byrådet har kontaktet Mititelu.
- Hør her, Relu... - Okay, hej.
Det var her.
Godaften.
Vi kommer fra Bukarest angående ulykken.
- Hr. Mititelu er blevet kontaktet. - Advokaterne er her.
- Mititelu arbejder for præfekten. - Skal I ikke også ringe til Obama?
- Fald ned. - De kommer og dræber vores børn...!
Rolig. Lad os høre, hvad de vil.
- Jeg er ikke advokat. - Vi er drengens familie.
- Og hvad fanden er jeg så? - Hr. Betjent...
Hvor er mit bat? Hent det i bilen.
Jeg skal vise jer, hvem der bestemmer her.
- Rolig, Staicu. Fald ned. - Slip mig!
Kom her!
Han dræber en på vej til Bukarest! De er ligeglade med folk som os.
Ja, vi er lige kommet frem. Vi er på stationen.
Vi vil høre, hvad vi nu skal gøre.
Jeg forstår.
Okay, vi venter.
Godaften.
Jeg er mor til drengen, som var skyld i ulykken.
- Vent her. - Må vi se ham?
Du må være tålmodig. Sid ned. Offerets familie venter også.
Der er telefon til dig.
Hallo.
Ja?
Sæt dig ned der.
Fru Fagarasanu?
- Det er mig. - Id.
- Der står Keneres og Cerchez. - Fagarasanu er min mands navn.
Vent. De ringer til os nu.
- Du er moderen. Og du er? - Hans tante.
- Nej, vi har ikke set ham endnu. - Kun damen må gå op.
- Jeg skal med. Jeg er søsteren. - Hvis søster?
Find først ud af, om du er tanten, søsteren eller bedstemoderen.
Ja. Tag telefonen med op.
Det er Penciulescu. Fra politihovedkvarteret.
- Hvorfor må hun komme op? - I kan aflægge forklaring om lidt.
Ja, jeg er Cornelia Keneres, moderen.
Hvad skal jeg vide?
Okay.
Jeg ringer, når jeg ved mere.
Lige en ting til. Hvornår åbner de sagen?
Godt.
Den er åben, og den bliver lukket. Hvad kommer der til at stå om ham?
- Sid ned. - Jeg kan ikke snakke mere.
Godt.
I lige måde.
Hvad har du skrevet? "Der var ikke noget..."
- "Der var ikke noget trafik." - Ordene står meget gnidret.
Vi skal have taget en spiritusprøve.
Har du ikke klaret det? Er den ikke blevet taget?
Når der er begået mord, tager vi blodprøver.
Han har ret til en advokat.
Har I fortalt ham det?
Han siger ikke, at han ikke har gjort det.
- Er I advokater? - Ja, hvis det er det, der skal til.
- Vi ved, hvordan det gøres. - Er du advokat af profession?
Han er i chok. Han har ingen erfaring.
I får en advokat til retssagen. Vi samler bare materiale.
- Han skriver en erklæring. - Den kommer med i sagsmappen.
Det er ikke en sag endnu.
Den ligger ikke på anklagerens bord. Ja, jeg er velinformeret.
Ja, du er velinformeret og har gode forbindelser.
Og det er værd at bemærke...
Jeg har ikke læst hans erklæring. Den vil jeg gerne se.
Du kan ikke forlange at se den.
I kaster jer som hyæner over min dreng.
Tror I, at han ønskede at køre nogen over? Sæt jer i hans sted.
- Sæt dig i den stakkels drengs sted. - Det kommer til at tage en evighed.
Advokater og alt muligt.
"Undertegnede, Barbu Fagarasanu -
- søn af Aurelian og så videre og Cornelia og så videre..."
Vi anholder ham ikke. Vi indhenter bare kendsgerningerne.
- Læs videre. - Det er bare, så du ved det.
Bopæl, cpr-nummer, id udstedt af den og den...
"Jeg erklærer følgende om begivenhederne -
- der førte til trafikulykken den 6. marts kl. 19.40."
"Jeg kørte i en Audi Avant, nummerplade B-106-PAP."
"Jeg kørte ud af Bucu og ind på DN 2A/E60."
"Jeg kørte omkring 140 km/t. Jeg overhalede en bil."
- Jeg vil ringe til Carmen. - Nej. Jeg vil selv læse den.
Er hastighedsgrænsen uden for byerne ikke 110?
Og hr. Barbu kørte mindst 140. Hvis ikke 150. Det vil analysen vise.
Jeg kommer til dig om lidt.
- Barbu, du skriver 110 her. - Bilen, han overhalede, kørte 110.
- Kom så. 110. - Vil du sammenligne erklæringerne?
Vidnet skrev 110. Hvis han kørte 110, hvor hurtigt kørte hr. Barbu så?
Han kan skrive, hvad han vil. Det er hans underskrift.
Nej, det her er en farce. Han kan ikke skrive 110, når han kørte 160.
- Gør, som jeg siger. - Hvis du er ærlig, har du en chance.
Hvis du lyver og skriver 110, som hun siger, så...
- Du gør det ikke let for dig selv. - Gør det.
- Nu henter vi blodprøverne. - Kom. Vil du også med?
- Naturligvis. - Så bare følg efter.
- Må jeg tage min telefon i bilen? - Nej. Den er bevismateriale.
Jeg kan se, at alkometerprøven var negativ.
Jeg havde ikke drukket noget. Jeg spiste to likørchokolader, før jeg kørte.
Narkotika, beroligende midler?
Tager han medicin? Har han nogen sindslidelser?
Vær venlig at rejse dig.
Følg min finger med øjnene.
Godt. Stå på ét ben. Løft det andet knæ op mod brystet.
Vend dig mod din mor. Med hele kroppen.
Tak.
Vi tager en blodprøve nu og en om time. Vi skal også bruge en urinprøve.
Giv mig din telefon igen.
Udfyld den her.
Hent junior herind, så vi kan tage en blodprøve.
Vær venlig at tage jakken af.
Sæt dig ned.
Smøg ærmet op.
- Er det en engangsnål? - Vi bruger ikke andet.
- Pak en ny ud, mens jeg ser på. - Det kan jeg ikke. Det er et sæt.
- Åbn et nyt sæt. Jeg betaler for det. - Serienummeret står i dokumenterne.
Giv ham en ny nål, ikke?
Tilfreds?
Ja.
Jeg så godt, at du ringede, men jeg var optaget.
Jeg har klaret erklæringen. Han får taget en blodprøve på hospitalet.
Lige hjem.
Okay.
Når du kommer hjem i morgen tidlig... Han sover på sit gamle værelse.
Du kan sove i min seng.
Erdogan er flink.
Men panserne var slet ikke samarbejdsvillige.
En fyr og en pige. De var hårde ved den stakkels dreng.
Okay. Hej.
Højt blodtryk, kolde arme og ben.
Det er nervøsitet.
Jeg rørte dig knap nok.
Hvad? Hvad kan det være?
Han må være kommet til skade ved sammenstødet. Løft op i trøjen.
- Det er lidt hævet. - Hvordan skete det?
Nogle af mændene jagtede mig rundt.
- Hvad gjorde politiet? - Det var, før de kom.
- De bankede ham. - De udyr.
Det går over.
Har du noget mod angst? Praxiten?
Jeg skal se, hvad jeg har.
Løft armen.
- Jeg har Stilnox. - Tag det.
Kom og se.
- Tavor? - Hvor stærke er de?
Et milligram. Han skal have to.
Du er nødt til at slappe af. Lad være med at tænke på det.
Masser af søvn og godt med mad. Ryg ikke så meget.
- Han burde holde op. Tag et bad. - Nej. På hovedet i seng.
Kom noget betændelseshæmmende gel på hans ryg.
Jeg må hellere gå, før Cerchez bliver bekymret.
- Diclac? - Fint.
Pas godt på dig selv.
- Jeg skylder dig en kæmpe tjeneste. - Det skal du ikke tænke på.
Pas godt på dig selv. Hej.
Tag din T-shirt af.
Gør det ondt her?
Det kan gøres på to måder.
Det er enten deres ekspert eller vores.
Vores. Så går det hurtigere.
Vi aftaler noget med deres. De bliver sure, hvis vi kommer med en.
Der står juice til dig i køleren.
Har du fået sovet?
Giv mig en Olynth til i nat.
- Jeg har en næsespray. - Det hjælper ikke.
Og Nasomer.
- Bare sig, hvad du vil have. - Olynth. Grøn. Pakket ind.
- Okay. - Skriv det hellere ned.
Olynth. Grøn. Almindelig.
Skriv det ned. Hun glemmer det alligevel.
- Er det en pille? - Nej, det er spray.
Lad være med at købe noget andet.
- Noget andet? - Nej.
Går du i seng igen? Jeg vil gerne snakke med dig.
- Skal vi snakke med fyren i Slobozia? - Han er blevet kontaktet. Tag derhen.
- Hvad er det her? - Hvad?
BOT. Beslutning om tiltalefrafald. 1. Beviset.
2. Kontakt eksperten. Det gør Guta.
3. Og det er måske det vigtigste.
Forældrene skal trække deres formelle anmeldelse tilbage.
Måske kunne vi betale for begravelsen. Til at begynde med.
Moderen skal kontaktes først.
Ikke endnu. De skal have lidt plads, du ved.
Ja.
Sørg for, at Erdogan har blodprøven klar.
- Det har jeg gjort. - Og ligsynsrapporten.
- Om en uge. - Kan vi ikke få den før?
- Nej. - Hvorfor kan vi så få blodprøven?
- Fordi den er bevis. - Er ligsynsrapporten ikke det?
Nej, "Controlia". Den vil ikke fortælle noget nyt.
De åbner ham ikke og finder ud af, at hans lever var stået af.
- Er du nu også kriminaltekniker? - Du tænker ikke klart.
Læg bilnøglerne til mig.
Og registreringsattesten.
Fru Keneres? Hvor har du gemt dig? Kom.
Lad os se, hvad du har til os.
Perfekt.
Jeg tænkte på... Hvornår bliver eksperten udpeget?
Jeg har afleveret blodprøven. Nu skal der laves en teknisk analyse af bilen.
Vi har politirapporten, erklæringerne og registreringsattesten.
Når vi har fået ligsynsrapporten, får vi fat i eksperten.
- Hvem var herren ude ved bilen? - Han er også ekspert.
- Skal han stå for det? - Ham eller en anden.
Jeg spurgte ham, men han svarede ikke.
Herren ude ved bilen.
Han undersøger den. Eksperten tager hans fund til efterretning.
Så der er en, der undersøger den, og en, der skriver rapporten?
- Det er forskelligt. - Tag en kopi af Tintarus rapport.
Så kan fruen få den med hjem.
- Så herren er en slags underekspert. - Ekspert, hvis alle vil have ham.
Javel. Kan forældrene sige nej til ham?
Nej. Hvorfor skulle de gøre det? Han er udpeget af os. Han er lokal.
Det er meget jævne folk. Apropos det.
Det ville være passende, hvis I betalte for begravelsen.
- Absolut. - Måske skulle I gå til begravelsen.
I er selv forældre. Jeg tror, at de ville...
- Forleden aften var faderen... - Hvem? Nå, det var svogeren.
Naturligvis var han ked af, at hans nevø var splattet ud på vejen.
Du så det ikke. Drengen blev kastet 26 meter gennem luften.
Det her er kirken. Den ligger i byen. Vil du have forældrenes adresse?
Gider I give dem besked, før jeg står og banker på deres dør?
- Hvad hedder de? - Angheliu.
Luminita. Han hedder Traian.
Fru Keneres, må jeg spørge om noget? Er du arkitekt?
Scenograf af profession og arkitekt af valg.
Jeg googlede dig i aftes. Jeg vil bede dig om en tjeneste.
Min brors familie har købt noget jord ved søen i Mogosoaia.
- Har de brug for en arkitekttegning? - Nej, de er begyndt at bygge.
I byggetilladelsen står der, hvor langt huset skal ligge fra søen.
- Byggeafstanden. - Vandstanden er steget.
Da byggeinspektøren kom, var afstanden for lille.
- Og de var gået i gang med at bygge. - Kender du nogen?
Jeg kender en i vandfladestyrelsen. Jeg kan sende ham forbi.
Det haster ikke. De har ingen penge for tiden.
Men tænk over, om du kan finde en udvej.
Og glem ikke erklæringerne.
Hvis rapporten skal stemme, skal vidnets erklæring ændres.
Farvel.
Hvis din dreng kørte 110 -
- kan hr. Dinu Laurentiu ikke også have kørt 110.
Jeg kan kontakte ham og give ham din søns nummer.
- Giv ham mit. - Det har jeg ikke.
Så får du det.
Godt. Det tager vi med i mappen.
Barbu?
Det er Carmen. Jeg er i Bukarest.
Er Barbu stadig hos jer?
Må jeg? Tak.
Barbu? Jeg står ude foran døren. Jeg kan ikke komme ind.
Nøglen virker fint, men der er låst indefra.
Clara!
Det kan det ikke være. Hvorfor skulle hun gøre det?
Okay, jeg ringer til hende og vender tilbage til dig.
Jeg har ordnet det, Barbu. Nemlig.
Hej. Jeg har modtaget et opkald fra dit nummer.
Ja, hr. Laurentiu. Jeg ventede et opkald fra dig.
Ja?
Javel.
Jeg ved det ikke. Han er ikke rigtig til at snakke med. Posttraumatisk stress.
Javel.
Nej, nej, nej. Om to uger er alt for sent. I morgen.
Hvornår? Ved firetiden?
Jeg kan lige beskrive mig selv. Jeg er lyshåret. Almindelig af højde.
30, men ser ud som en på 60.
Det var sjov. Vi finder en anden.
Hvorfor har du noget imod, at jeg tager med?
Det siger jeg til ham.
Ja, okay.
Okay, hr. Laurentiu. Dinu.
Hej, Carmen. Er du her også?
- Godaften. - Hvad?
- Er de færdige med analysen? - Hvor er den lille?
- Hun er hos min mor. - Okay.
Hvordan går det? Generer skulderen dig stadig?
Han følte sig lidt svimmel. Hvor meget Tavor gav du ham?
Hvorfor lader du ham så ryge?
Jeg tager et hiv i ny og næ. Men du ryger dine lunger væk.
Bare ryg væk.
Glem det. Fortæl os, hvad du har lavet.
Åbn i det mindste vinduet. Jeg har lavet en masse.
Raketvidenskab.
Er det ham, der er eksperten?
- Det var det, de gav mig. - Jeg beder Guta tage sig af det.
- Hvad har du ellers lavet? - Hvad har du lavet?
- Jeg har tænkt på dig. - Du er sjov.
Jeg har ringet hele dagen. Jeg bestilte 20.000 i banken.
- Her er din telefon. - Har du en oplader?
- Den anden bilist ringede til mig. - Hvilken anden bilist?
Ham, du overhalede. Vidnet. Han vil mødes med os i morgen.
- Hvorfor det? - Han skal ændre sin erklæring.
Det er godt, at vidnet er blevet kontaktet.
- Nej. Hvad har det med mig at gøre? - Barbu, det er ikke en joke.
Du er så god til at ordne ting. Hvorfor ordner du det ikke selv?
- Orker du det ikke? - Han var så nedladende.
Jeg kan ikke mødes med ham, sådan som jeg har det. Han er et røvhul.
- Og hvorfor? Han vil vel have penge. - Hvad ellers?
Hvis I tager jer af det, så tag jer af det.
- Du er også nødt til at være med. - Så lad for fanden mig ordne det.
Drop det der med "os".
Okay, smarte.
Tag dig af det.
- Er du gal? - Klap nu i.
Hvis han ikke gør noget, kommer han i fængsel. Måske vil det gøre ham godt.
Ja, lav endelig en af jeres scener.
Du skulle se, hvordan en ekspertrapport ser ud.
- Ved du, hvad jeg tænkte på? - Hvad?
Det ville være pænt af os at betale for begravelsen.
Hvad koster sådan en i Bucu? 8000?
Snarere 10.
Barbu, hør efter. Stop det der og hør efter.
Begravelsen er på lørdag.
Uanset hvor meget du bebrejder os alt muligt -
- så er det vigtigt, at du kommer.
Er I blevet skøre?
Du er nødt til at kondolere. Det er det, man gør.
Kondolere? Vil du have, at jeg skal jagtes af en gal menneskemængde?
De gør dig ikke noget, skat.
- Barbu... - Din far tager med.
Carmen tager med. Vi tager alle sammen med.
Det vil gøre dig godt at se situationen i øjnene. Det vil du forstå en dag.
- Okay, jeg er med. Nu går vi. - Hvorhen?
Carmen, jeg regner med dig. Bliv her. Hvorfor bliver du bare siddende?
Lad ham være.
Hvorfor behandler du os som fjender?
- Vi vil kun dit bedste. - Stop det klynkeri, kvindemenneske.
Din mor gør sit bedste. Det gør vi alle sammen.
Sig til ham, at hvis han ikke kommer, så ryger ham i fængslet.
- Er det dét, du vil? - Bland jer udenom.
Hold op med at ringe. Bland jer udenom. Jeg ordner det.
- Lad ham korsfæste sig selv. - Nøglerne.
- Nøglerne? - Til min lejlighed.
- Jeg har mine nøgler. - Vent udenfor.
Giv mig de nøgler, du låste dig ind med.
Du er utrolig. Hvordan skulle vi genere dig?
Du har dit eget værelse. Jeg kan sørge for, at du får noget at spise.
Carmen har sine ting med. Jeg har hentet dine.
Kom så med de nøgler.
Her. Og næsedråberne.
Hvad er det?
Hvad bad jeg dig hente?
- Sagde jeg Olynth, grøn, almindelig? - Jo.
- Jo. Og hvad er det her? - Olynth.
Hvilken farve?
Det er de samme. Bare dobbelt så dyre.
- Er du komplet idiot? - Har du prøvet dem?
Hun er din mor.
Gør, som du vil.
Din far er mit vidne. Jeg vasker mine hænder.
Rend mig i røven.
- Det gælder også dig. - Hvad har jeg gjort dig?
Du er som en klump ler i hendes hænder. Hun kan få dig til alt.
Lad være med at se på mig. Han har ret. Du er en klump ler.
Jeg beder dig bakke mig op og snakke med ham, men det gør du ikke.
Det her er en voldsom situation, men I to kan ikke opføre jer ordentligt.
Gå dog på kompromis. Lad ham sove, hvor han vil.
Lad os tænke på det, der er vigtigt. Det er ligegyldigt, hvor han sover.
Han skal sove her, så vi kan koncentrere os sammen.
Men nej, han skal rende efter hende og opfostre hendes barn.
Og du giver ham cigaretter, pizza og cola. Hent ham.
- Jeg gør fandeme, som jeg vil. - Han er færdig uden vores hjælp.
- Ja? - Det er mig.
Det er mig.
Lidt hurtigere. Min kone venter.
- Okay. Hvad foreslår du? - Hvad jeg foreslår?
Du ringede og bad om mødet.
Så du har vel også en interesse i det.
Det var ikke pænt sagt. Jeg ringede, fordi jeg fik besked på det.
Jeg kunne have ringet og bedt om ikke at blive forstyrret mere.
Jeg er en travl mand. Jeg står ikke bare til rådighed.
Så ordner jeg det uden dig, hvis du har så travlt.
Værsgo. Det vil tage en evighed, og det vil ikke lykkes.
Tillad mig at forklare. Du er sikkert klar over omstændighederne.
Du ved muligvis ikke, at din søn lå bag mig i lang tid.
Han har en A4. Jeg har en ML. Samme hastighed og acceleration.
Det var ikke let at overhale mig. Min ML har mere maskinkraft -
- men da den har større akselafstand...
Jeg kan ikke se, om du fatter det, jeg siger.
Følg godt med.
Det er mig.
Det er ham.
Vi er nu i Bucu, hvor han ligger bag ved mig.
Han blinker igen med forlygterne.
Det her er frakørslen til landsbyen.
Jeg overhaler en minibus.
Han ligger lige bag ved mig. Det er her, ulykken sker.
Han blinker med lygterne, og han dytter.
Det skulle han have gjort fra starten af. Det gør man, når man vil overhale.
Jeg giver ham plads. Han begynder at overhale mig.
Vi forlader byen. Jeg accelerer fra de 50, man må køre i byen -
- til de 110, man må køre på motorvejen.
Det ville have været ideelt for ham, hvis jeg ikke havde accelereret.
Men det er ikke forbudt.
Derfor var han nødt til at accelerere endnu mere.
Jeg kom op på 110. Jeg så børnene.
Han kørte mindst 140 og så dem ikke.
Ulykken skete her.
Okay.
Er det ikke muligt, at du kun kørte 90, da du troede, du kørte 110?
Jo. Set fra enhver vinkel. Fysisk, sigtbarhedsmæssigt, psykologisk.
Det ændrer ikke ved noget. Jeg kørte 90, han kørte 110.
Vil du have, at han kørte 80? Så kørte jeg 50. Det er nøjagtig det samme.
- Jamen det er det, jeg beder om. - Hvad er det, du beder om?
Hvor meget?
Er du klar over, hvor brutalt det lyder?
Undskyld. Jeg har haft en hård dag.
Lad mig omformulere det.
Hvad skal der til...
...for at få dig til at ændre din erklæring -
- og vise ham den venlighed, du ikke viste ham, da han ville overhale?
Lad os prøve med et regnestykke. Manddrab kan give op til femten år.
Skylden er ikke kun hans. Barnet løb over vejen, forældrene var der ikke.
Måske seks år. Ikke tidligere straffet. Tre år med løsladelse for god opførsel.
Hvor meget er de tre år værd i forhold til en frifindelse?
Kan du ikke regne det ud?
Regn det ud for mig.
Jeg kan regne ud, at du har tænkt dig at købe dig fri af en sigtelse -
- for 80.000, måske 100.000 euro.
Har jeg regnet rigtigt?
Nej, hr. Laurentiu.
Det forholder sig sådan her: Så mange penge har jeg ikke.
Og hvis jeg havde, ville jeg ikke give dig dem.
Vi kommer til at ævle og kævle i retten. Det bliver spild af tid.
I værste tilfælde får han en betinget dom.
Det tror jeg ikke.
Men selv hvis han gør... Skal han bære rundt på den bagage resten af livet?
- Du giver mig ingen muligheder. - Forstår du?
Jeg beklager, men jeg er nødt til at gå.
Når jeg kommer tilbage fra München, ændrer jeg forklaring.
- Hvor står vi så nu? - Jeg ændrer erklæring i Bucu.
Eller hvor sagen bliver ført.
Du kan give mig 80.000 euro om to uger.
- Eller et symbolsk beløb nu. - Hvad er symbolsk?
Lad os sige 100 euro.
Men jeg har ikke... Vent.
Jeg har 30, 40... Det er det hele.
- Jeg henter dem. - I en automat?
Det er der ingen grund til. Jeg tager en kop kaffe til, og du betaler for den.
Undskyld. En kop kaffe til.
Nej, vent.
En Amaretto. Er det okay?
Hvad laver du?
- Hej, Carmen. - Godaften.
Jeg har ikke noget til dig. Barbu er her ikke.
- Hvornår kommer han hjem? - Når du er gået, vil jeg tro.
- Hvad er det for nye ting, du laver? - De samme, som du så i går.
- Skal den lille bo hos jer? - Det kunne jeg godt tænke mig.
Lad os gå ud i køkkenet. Jeg har lavet te.
Giver faderen hende lov til at rejse fra Tulcea?
Miruna, mener du. Hendes far er i Tyskland.
Nå ja, det har du vist sagt.
- Har du noget Grand Marnier? - Det tror jeg ikke.
Cointreau? Noget stærkt og sødt.
- Baileys. - Okay.
Når du er færdig med at indrette, får vi Clara til at gøre rent.
- Vi finder en anden. - Hvorfor?
Vi tog hende i at være indiskret.
Jeg vil gerne passe barnet om eftermiddagen.
- Is? - Nej.
Hvordan har Barbu det?
Han er anspændt. Han sov næsten ikke i nat. Det gjorde jeg heller ikke.
Det gjorde jeg heller ikke. Vi må have skabt dårlige vibrationer.
- Gav du ham en pille? - Jeg kan ikke lide piller.
Jeg giver ikke engang Miruna piller, når hun har feber.
Han skal slappe af og glemme alt det her. Han må ikke ligge søvnløs.
Det er ikke let for ham. Vi må lette ham for noget af hans ansvar.
- Det er det, jeg siger. - Du må snakke med vidnet for ham.
- Han orker det ikke. - Efter han opførte sig sådan?
Du var der selv hjemme hos os. Du så, hvordan han opførte sig.
- Efter det, der skete... - Jeg har ikke været mig selv siden.
- Jeg forstår. - Kan du se?
Der skulle en frygtelig ulykke til -
- før vi to kunne mødes og snakke som civiliserede mennesker.
Misforstå mig ikke. Jeg ville give mit liv for ham.
Jeg ville gøre alt for ham. Men I trækker jer væk.
- Hvordan skal vi så få noget sammen? - Det har du også en andel i.
Du er ikke det rareste menneske i verden.
Hvis du tænker på det før, så ja. Barbu ville ikke lade mig åbne døren.
Carmen...
Sagen er den.
Jeg er... Du kender mig.
Når jeg har noget at sige, siger jeg det ligeud.
Uanset om det sårer eller ej.
Du er ikke den smukkeste kvinde i verden. Det er jeg heller ikke.
Vi er to kvinder med noget livserfaring.
Det burde føre os sammen, ikke skille os ad.
Hvis vi kan snakke sammen...
Hør her. Det er godt for Barbu, hvis vi to kommer godt ud af det.
Vi behøver ikke at elske hinanden. Du er også mor.
Du kan forstå, at jeg havde håbet på noget mere for Barbu.
Du kom ind i hans liv med en vis bagage.
Jeg har prøvet at forstå. Okay, det er det, han kan lide.
Det er det, han kan lide. Det, der er godt for ham, er godt for mig.
Jeg kan vist ikke udtrykke mig klarere. Er det ikke rigtigt?
Jeg synes, vi skal samarbejde.
Jeg mødtes med vidnet, selv om jeg sagde, at jeg ville blande mig udenom.
Jeg vil bede dig om en ting. Få ham til at mødes med barnets forældre.
Hans fremtid står på spil. Sig, at du også kommer.
Jeg kan ikke se dem i øjnene. Det kan Barbu heller ikke. Sæt dig i hans sted.
Sig, at han alligevel skal hente sin bil.
Jeg vil ikke fortælle dig, hvad du skal sige. Det skal være dine egne ord.
Okay.
Nå, fortæl mig... Hvad er jeres fremtidsplaner?
Vil I have jeres eget barn?
- Hvad skal jeg sige, frue? - "Hvad skal jeg sige, frue?"
Jeg har i lang tid bedt dig om at kalde mig Cornelia.
- Skal jeg føle mig gammel? - Må jeg få en?
Værsgo.
Hold op med at ryge.
Så gør han det måske også.
Med tiden.
Barbu og jeg er ved at gå fra hinanden.
Så børneplanerne er ikke længere aktuelle. Sorry.
Hold nu op. Synes I, at det er det rette tidspunkt?
- Det har været længe undervejs. - Hvorfor har Barbu ikke sagt det?
Hvad med børneværelset?
Miruna skal til Bukarest alligevel. Vi lejer noget.
Har du en anden?
- Nej. - Hvorfor så?
Jeg vil ikke gå i detaljer. Vi har vores grunde.
Til at begynde med ville han have et barn.
Jeg var ikke klar til at blive gravid igen. Fysisk og seksuelt.
- Men du fik det bedre. - Naturligvis.
Vi holdt op med at bruge beskyttelse. Han fik mig til at tage prøver.
- Han har jo noget med bakterier. - Ja, jeg må ikke røre ved ham.
Hiv 1, hiv 2, hepatitis A, B, C...
Og hpv, candidiasis, klamydia, cervixcytologisk undersøgelse...
- Det er helt normalt. - Han ville ikke selv. Han var okay.
- Naturligvis er han det. - Det er jeg også.
Måske tænkte han ikke på dig, men på, at barnet skulle være sundt.
Jeg har allerede et sundt barn.
Nå, men...
Jeg tog prøverne. I et år skete der ikke noget.
Det skete bare ikke.
Det er et følsomt emne. Jeg ved ikke, hvordan jeg skal sige det.
Bare fortæl mig det.
- Det skal blive mellem os. - Naturligvis.
Er du sikker på, at du har lyst til at høre det om ham?
Vi har ingen hemmeligheder i vores familie.
Okay.
Man spekulerer ikke over det, men når man tænker efter...
Det år og året efter kom han ikke ni gange ud af ti.
Eller selvfølgelig kom han, men udenfor.
Det gik op for mig, at han ikke længere ville have et barn.
- Men det sagde han ikke til dig. - Barbu kan ikke sige, hvad han vil.
Jeg ved ikke, hvorfor han er sådan en kujon.
Når han vil have noget, lader han, som om han ikke vil.
Det er hans problem.
Og så begyndte vi at bruge beskyttelse igen.
Engang da trak han sig ud -
- var kondomet ikke på.
Hvor var det?
Halvt inde i mig. Det løb ud på lagenet.
Der var ingen fare, men alligevel blev han hvid i hovedet.
Han stod op og tændte lyset og så efter, hvor meget der var inde i mig.
Han blev ved med at se efter.
Jeg sagde: "Hvorfor henter du ikke en lommelygte -
- og tjekker det?"
Hvis vi havde haft en lommelygte, ville han have gjort det.
Han sagde: "Gå ud og vask dig grundigt."
Okay. Jeg vaskede mig.
Han rørte mig ikke resten af måneden, men han blev ved med spørge:
"Har du fået menstruation? Hvorfor har du ikke fået menstruation?"
- Han opførte sig skideunderligt. - Hvornår var det?
Det er fire måneder siden.
Vi har snakket om det. Vi er civiliserede mennesker.
Det vil tage ham et stykke tid at finde ud af, hvad der sker i ham.
Miruna er meget glad for Barbu.
Hun hænger jo også på ham.
Ja.
Har du fået sovet, skat?
Vi skal have os en snak.
Kommer Carmen ikke?
Jo. Hør her.
- Jeg håber, at du stadig kommer. - Hold mund. Det har jeg jo lovet.
- Jeg lytter. - Godt.
Vi ved... Jeg ved i hvert fald, at du ikke forandrer dig.
Det sagde jeg for ti år siden og for fem år siden.
Forandrer mig hvordan?
Hjælp mig med at forstå.
- Hvorfor behandler du mig sådan? - Du vil ikke forstå det.
Du må bare acceptere det, jeg fortæller dig.
Hvad?
Hvis vi fortsætter sådan her, kommer vi ingen vegne.
Giv mig lige et øjeblik. Jeg er nødt til at snakke med min mor.
Accepterer jeg ikke alt fra din side?
Også at du ikke elsker mig.
Jeg vil bare have, at du respekterer mig. Det er det hele.
Det skylder du mig.
Lad os bytte roller.
Lad mig ringe til dig.
Vent på, at jeg ringer. Så vil du se, om jeg respekterer dig.
- Må jeg ikke ringe til dig længere? - Lad mig tage det første skridt.
Det er en svær tid for mig. Jeg er nødt til at tænke over tingene.
Du kan ikke bidrage med noget.
Jeg ringer om en måned, et år, et halvt år.
Jeg ved det ikke. Men lad mig være den, der ringer.
Og så kan vi måske få et eller andet forhold.
Hvis vi fortsætter sådan her, så om ti, tyve år -
- hvis du stadig er i live, så er vi ikke kommet videre.
Jeg bliver jo ikke yngre.
I den tid, jeg har tilbage, vil jeg gerne have dig ved min side.
- Fra nu af kan alting ske. - Jeg vil ikke lade alting sejle mere.
Mine problemer -
- uanset om jeg er skyld i dem, eller om du er...
- Hvad har jeg gjort? - Det er ligegyldigt nu.
Jeg lægger kortene på bordet.
Enten lader du mig ringe, når jeg har lyst, eller også er det slut.
Jeg har et forslag. Hvis det bliver hårdt, så find noget andet.
En hund, en elsker, en hobby. Folk i din alder besøger pyramiderne.
Folk i min alder har et normalt forhold til deres barn.
Børn gør deres forældre hele.
Alt det, der ikke lykkedes for dem, opnår de gennem deres børn.
Så er vi enige.
Kom. Den stakkels pige venter.
Carmen, gider du finde min telefonbog i min taske?
Se under "forældre".
Angheliu. Alimixt?
Vi skal dreje til højre efter en Alimixt-butik.
Det skulle være her et sted.
Spørg ham.
Hej.
Undskyld, men hvor bor familien Angheliu?
Drej til venstre ad første vej. Den røde port.
Tak.
Det er da et pænt hus.
Kom så.
Det er det sidste, jeg beder dig om. Det er for dit eget bedste.
Kom med ind. Jeg ved ikke, hvad jeg skal sige til dem.
Og det gør jeg?
Du behøver ikke at sige noget. Du skal bare være der.
Kom nu. Jeg er bange.
Du er trods alt en mand. Hvad hvis de slår mig?
Jeg kan ikke bare gå ind og sige... Hvad?
"Goddag, jeg hedder dit og dat?" Hvad er det, jeg skal her?
Man siger ikke "goddag". Man siger "Gud bevare hans sjæl".
Gå med mig ind. Du er ikke indblandet i det.
Far!
- Hej. - Far!
- Gud bevare hans sjæl. - Gud bevare hans sjæl.
Jeg er drengens mor.
Han siger, at I skal komme ind.
Tag mine.
Tag du dem.
Dragos, du bliver derude.
Gud bevare hans sjæl.
Vi går ind ved siden af, bedstemor.
Sid her.
Det er min veninde.
Jeg bad hende om at tage med, for det er også svært for mig.
Jeg er her på min drengs vegne. Staklen kunne ikke komme med ind.
Han lider frygteligt. Det var ikke med vilje.
Han bad mig om at sige til jer...
Og det kommer også fra mig.
Jeg ved ikke, hvad jeg skal sige. Jeg er så ked af det.
Intet kan bringe ham tilbage.
I morgen får vi Mihai hjem fra lighuset. Præsten vil messe over en lukket kiste.
At jeg skulle opleve den sorg at begrave mit 14-årige barn...
Jeg troede, at han skulle begrave mig.
Da jeg fik at vide -
- at Barbu havde været i en ulykke...
...havde jeg det, som om verden gik under.
Og det er ingenting i forhold til det...
...I gennemlever.
Ingenting.
Det var Guds vilje.
Det er ikke nogens skyld.
Men alligevel skete der en frygtelig ulykke.
Jeres barn skulle ikke være død.
Og mit barn ville ikke nogen noget ondt.
Hvis han kom ind ad døren nu -
- ville jeg sige: "Min dreng -
- hvorfor løb du dog ud på motorvejen?"
Hvis bilisten ikke havde kørt så stærkt, ville det ikke være sket.
Eller hvis han havde kørt stærkere, ville han ikke have ramt barnet.
Da jeg så mit barn i lighuset...
Selv sygeplejersken i lighuset begyndte at græde.
Og da den idiot havde ramt min dreng, steg han ikke engang ud af bilen.
Måske kunne der have været gjort noget.
Politiet ville ikke have, at han gjorde det.
Politiet var der ikke. De er alligevel så korrupte.
Jeg vil have, at den skyldige får sin straf.
Jeg vil have retfærdighed.
Min søn skulle ikke være død som en hund på gaden.
Vi opdragede ham med kærlighed.
Og hvis loven siger, at jeg også er skyldig, fordi jeg ikke lærte ham -
- at krydse vejen på de rigtige steder, så må de også fængsle mig!
Undskyld, frue... Han er klar over, hvad han har gjort.
Jeg beder jer...
Ødelæg ikke hans liv.
I må ikke knuse ham. Jeg har ikke andre end ham.
Jeg venter udenfor.
Degnen er her. Det er angående klokkerne.
Det var ikke med vilje. Tilgiv ham.
Han har et godt hjerte, mit barn.
Han har et stort hjerte.
Han er gavmild.
Han har aldrig pralet.
Han har aldrig pralet af sine ting. Han er meget genert.
Han var aldrig med i bander. Han drikker ikke.
Han er min og sin fars øjesten.
Vi har altid ønsket, at han skulle udrette noget.
Lige fra han var lille... Han fik aldrig dårlige karakterer.
Han lærte engelsk og fransk og digte.
Han gik til svømning og stod på skøjter og ski.
I to år gik han til kunstskøjteløb.
Han havde en krop...
En meget smuk krop. Han var...
En glæde.
Glad.
Han var...
...så kærlig og sød over for mig.
Så følsom.
Til næste år tager han eksamen i kemi.
Han vil skrive artikler til tidsskrifter.
Vi er så stolte af ham.
Han er hele mit liv.
I har et barn til.
- Jeg har kun ham. - Traian?
Kom med hans ting.
Det er bare, så du kan se...
Vi vil beholde dem her.
Det er de ting, han havde på sig til sidst.
Hans telefon.
De fandt den et sted i nærheden.
Han brugte den, da han fik fri fra skole.
"Mor, jeg har ikke flere timer."
"Jeg har fået fri fra skole."
"Okay, Mihai," sagde jeg. Tirsdag...
I skal bare sige nej, men jeg vil gerne deltage på lørdag, hvis jeg må.
Kom og tænd et lys for hans sjæl.
Komme hvorhen?
Bliv væk. Det er for familie og venner.
Jeg forstår. Jeg vil ikke gøre jer kede af det. Jeg vil bare gerne deltage.
Nej.
Så vil jeg gerne bidrage...
...til omkostningerne. Det er det mindste, jeg kan gøre.
Vi vil ikke have noget.
Ikke til ham.
Jeg ved, at sådan et tab ikke kan erstattes.
For mig...
For mit stakkels hjerte...
Så jeg kan have ren samvittighed.
Jeg går ikke så tit i kirke.
Men jeg har min egen gud, og jeg gør, som han siger.
Om ikke andet så tag dem til hans bror. Han er ung og har brug for dem.
Send ham på sommerlejr, hvor han kan få udvidet sin horisont.
Vil I ikke nok?
- Hvor gammel er den lille? - Han fylder 11.
Dragos, ikke?
Han får brug for dem. Til en uddannelse. Til fremtiden.
Jeg vil gerne komme igen. På et senere tidspunkt.
- Ikke lige med det første. - Naturligvis ikke.
På et senere tidspunkt.
Når vi alle er faldet ned.
Når I er mere...
Mor, er du sød at låse op?